CELEX: C2007/069/47
Language: et
Date: 2007-03-24 00:00:00
Title: Kohtuasi T-15/07: 15. jaanuaril 2007 esitatud hagi — Saksamaa Liitvabariik versus komisjon

24.3.2007   
            
            
               ET
            
            
               Euroopa Liidu Teataja
            
            
               C 69/20
            
         15. jaanuaril 2007 esitatud hagi — Saksamaa Liitvabariik versus komisjon
   (Kohtuasi T-15/07)
   (2007/C 69/47)
   Kohtumenetluse keel: saksa
   Pooled
   
      Hageja: Saksamaa Liitvabariik (esindajad: M. Lumma, C. Schulze-Bahr, keda abistas Rechtsanwalt C. von Donat)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 3. novembri 2006. aasta otsus K(2006) 5164 (lõplik), millega vähendatakse komisjoni 27. juuli 1995. aasta otsusega K(95) 1739 ühenduse initsiatiivi RECHAR II raames (ERF nr 94.02.10.041/ARINCO nr 94.DE.16.056) antud ERF-i rahalist toetust Nordrhein-Westfaleni rakenduskavale;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Vaidlustatud otsusega vähendas komisjon Euroopa Regionaalarengu Fondist (ERF) ühenduse initsiatiivi RECHAR II raames Nordrhein-Westfaleni rakenduskavale antavat rahalist toetust.
   Oma hagi toetuseks väidab hageja, et vaidlustatud otsus läheb vastuollu komisjoni 27. juuli 1995. aasta otsusega K(95) 1739 loa andmise kohta.
   Sellest tulenevalt on rikutud määruse 4253/88 (1) artikli 24 lõiget 2, kuna vähendamise tingimused ei ole täidetud. Sellega seoses väidab ta eelkõige, et indikatiivsesse rahastamiskavasse tehtud muudatused ei kujuta endast kava olulist muudatust.
   Isegi kui oleks tegemist kava olulise muudatusega, siis märgib hageja, et komisjon andis oma “Suunistega struktuurifondide rakendusmeetmete (1994–1999) finantsaruandluse kohta ”(SEK(1999) 1316) eelneva nõusoleku indikatiivsete rahastamiskavade paindliku rakendamise kohta.
   Oletades, et vähendamise tingimused on täidetud, kritiseerib hageja asjaolu, et komisjon ei ole kasutanud oma kaalutlusõigust konkreetse kava suhtes. Hageja meelest oleks komisjon pidanud kaaluma, kas ERF-i toetuse vähendamine tundub proportsionaalne olevat.
   
      (1)  Nõukogu 19. detsembri 1988. aasta määrus (EMÜ) nr 4253/88, millega nähakse ette sätted määruse (EMÜ) nr 2052/88 rakendamiseks seoses struktuurifondide tegevuse kooskõlastamisega teiste struktuurifondidega ning Euroopa Investeerimispanga ja muude olemasolevate rahastamisvahendite tegevusega (EÜT L 374, 31.12.1988, lk 1).